
	Наставна тема

	Тип часа
	Обрада

	Циљ часа
	· Упознавање ученика са околностима у којима је настало дјело „Илијада“;

· Упознавање ученика са стваралаштвом слијепог пјесника по имену Хомер;
· Упознавање ученика са чувеним Хомерским питањем. 

	Образовни задаци
	· Упознавање ученика са културноисторијским приликама на територији старе Грчке, појмовима као што су Троја (Илиј) и разлозима почетка тројанског рата;
· Упознавање са значајем и сврхом митологије о јуначким походима, смислу и вредновању јунаштва и јунака.

	Функционални задаци
	· Подстицање ученика да своје утиске аргументују примјерима из текста.
· Оспособљавање ученика за тумачење дјела из књижевности.
· Мотивисање ученика да повезују контекст у коме је настајало књижевно дјело са садржајем књижевног дјела.
· Проширивање сазнајних видика ученика и  њихово мотивисање на читање књижевних дјела из епохе хеленске културе.

	Васпитни задаци
	· Развијање интересовања ученика за дјела из епохе хеленске културе. 
· Усвајање идеја о хуманистичкој и свевременој вредности толеранције.
· Јачање литерарног сензибилитета код ученика.

	Кључни појмови
	Еп, епопеја, Хомерско питање, Тројански рат

	Облици рада
	Фронтални

	Наставне методе
	Монолошка, дијалошка, рад на тексту

	Наставна средства
	Табла, креда, пројектор

	Литература и додатни материјал за наставнике
	· Читанка за други разред средњих стручних школа;

· Текстови из периода „стари вијек“;

· ппт презентација „Књижевност од старог вијека до просвјетитељства“.
· Дјело „Илијада“, одломци из Читанке.

	Литература и додатни материјал за ученике
	· сајт за српски језик - www.srpskijez.net

	Напомене

	Поред уџбеника и основних текстова, настојим да прикажем ученицима ппт презентацију, да им кроз илустрацију одређених битних сегмената из сваког књижевног периода, документујем и објасним све што би требало да виде.
 


ТОК ЧАСА 
	Уводни дио часа
(5 минута)


	Поред најаве часа и наставне теме, образложити поимање Тројанског рата, о десетогодишњем ратовању и посљедњој години ратовања описаној у дјелу. 

	Главни дио часа
(35 минута)


	Илијада и Одисеја су најстарија сачувана дјела античке књижевности.То су најславнија и најавећа књижевна остварења у свијету свих времена. Настала су у VIII вијеку прије н. е. Чувено хомерско питање расправља о ауторству, јер је аутор поменутих дјела био слијепи пјесник Хомер, па је спорно да ли је он могао сам да напише епа. У Илијади су опјевани догађаји десете године и уједно посљедње године ратовања, тачније 49/51 дан. Ахејци (стари Грци) освојили су Илиј (Троју), град-државу у Малој Азији. Главни јунак Ахилеј, који се након свађе са краљем Агамемноном повукао из борбе, када су Ахејци доживјели пораз, враћа се поново у борбу у жељи да побједи. Пошто је његов пријатељ Патрокло погинуо, Ахилеј се враћа љут и разочаран и тако почиње дјело, његовом срџбом. Почетни стихови су: „Гњев ми, богињо, пјевај Ахилеја Пелеју сина“. Мотиви у дјелу уједно су и кључни елементи дјела: јунаштво, родољубље, борбеност, гњев, туга, легенде о јунацима, боговима, сујевјерје, предсказање…

Многе легенде су уједно и разрјешење неких битних мотива истрајности и трајања неких од јунака дјела као што је Ахилеј и као што су његови противници, нпр. Хектор. У неким епизодним радњама објашњени су јаки мотиви вредновања мита о јунаку, који се огледа у поштовању пријатеља(Ахилеј и Патрокло), али и снажном утиску који у највећем јунаку буди поштовање према противнику, а уједно и тугу(Ахилеј-Хектор). Мотив Ахилејевог опраштања од мртвог Хекторовог тијела није само одраз мржње због које не жели да преда његово тијело, које на крају долази да преузме лично Хекторов отац(Пријам), већ је тај тренутак и слабост, саживљавање са јуначким осјећањем да је човјек ипак смртан и да Ахилеј више нема равноправног противника. Та спознаја изазива тугу и очај у клонулом јунаку, који више није ни поносан, ни срећан. Ова сцена нас јако подсјећа на Гилгамеша и Енкидуа у дјелу „Еп о Гилгамешу“, у којем Гилгамеш схвата шта представља пријатељ и равноправни противник. Друга, кључна сцена у дјелу је опроштај Хектора од Андромахе. Андромаха, супруга великог јунака, моли га да не иде у рат. Њен став није родољубље и отаџбина, већ потреба да задржи оца и супруга. 
Кроз дјело се прожимају мотиви сна, који служе у дјелу као предсказање, као и бројни елементи стилских фигура, које су служиле као примјер бројним књижевностима у Европи и код нас, почевши од словенске антитезе, градације, хиперболе, контраста…Једно од најинтересантнијих и митолошки најподеснијих за тумачење, свакако је дјело „Илијада“, које се не бави искључиво самим ратовањем, већ скривеним мотивима, који су важни и у рату и у миру: поштовање, оданост, стрпљење, јунаштво, пријатељство…   


	Завршни дио часа
(5 минута)


	Из текста издвајати стилске одреднице и дефинисати им улогу у тексту, на који начин Андромаха жали за Хектором, којим епитетима се пјесник користи када дефинише лик Андромахе(белолакта), лик слушкиње, јетрве (белолакта, лепоруха, лепокоса…).


ИЗГЛЕД ТАБЛЕ
	ХОМЕР: „ИЛИЈАДА“
· повратак Ахилеја у рат након смрти Патрокла
· „Гњев ми, богињо, пјевај Ахилеја Пелеју сина“

· мотив јунаштва
· опроштај Хектора од Андромахе

· опроштај  Ахилеја од мртвог Хектора

· предаја Хекторовог тијела

